हासन. तेरापंथ सभा में मुमुक्षु रोनक ने कहा कि मनुष्य जीवन दुर्लभ है, हमें मनुष्य भव प्राप्त हुआ है। जैन धर्म मिला है, भगवान महावीर का शासन प्राप्त हुआ है। उन्होंने कहा कि पर्युषण पर्व जीवन में एक नया उल्लास लेकर आता है। वासना से आसना की ओर ले जाने का, आलस्य को त्यागकर धर्म, ध्यान, सामायिक कर अपने आपको शुद्ध बनाने का पैगाम लेकर आता है। त्याग, तपस्या, उपवास कर जीवन को सार्थक बनाना है। इन आठ दिनों में पाई गई ऊर्जा पूरे वर्ष में हमें एक नई चेतना से भर देता है। मुमुक्षु स्नेहा, मुमुक्षु पूजा, मुमुक्षु दीप्ति ने गीतिका का संगान किया। सभाध्यक्ष जयंतीलाल कोठारी ने स्वागत किया।